《挽虞齐年运使》
宋代·史尧弼

曩把司农节，蠲民百万资。
公今随夜旦，谁与疗疮痍。
贮羡时包匦，搥人吏剥肌。
九原难再作，堕泪阅丰碑。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。